CELEX: 62020TN0425
Language: mt
Date: 2020-07-03 00:00:00
Title: Kawża T-425/20: Rikors ippreżentat fit-3 ta’ Lulju 2020 – KU vs SEAE

7.9.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/43
            
         
      Rikors ippreżentat fit-3 ta’ Lulju 2020 – KU vs SEAE
      (Kawża T-425/20)
      (2020/C 297/56)
      Lingwa tal-kawża: l-Ingliż
      
         Partijiet
      
      
         Rikorrenti: KU (rappreżentant: R. Wardyn, avukat)
      
         Konvenut: Is-Servizz Ewropew għall-Azzjoni Esterna (SEAE)
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tas-SEAE tas-17 ta’ Settembru 2019 li tiċħad it-talba għal assistenza tar-rikorrenti;
               
            
                  —
               
               
                  tannulla d-deċiżjoni tat-3 ta’ April 2020 li tiċħad l-ilment tagħha mressaq taħt l-Artikolu 90(2) tar-Regolamenti tal-Persunal;
               
            
                  —
               
               
                  tikkundanna lill-konvenut iħallas EUR 15 000 bħala kumpens xieraq għall-fastidju mġarrab mir-rikorrenti;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq insuffiċjenza ta’ motivazzjoni u nuqqas li jiġu eżaminati l-provi.
                  
                              —
                           
                           
                              Hija ssostni li d-deċiżjonijiet tas-17 ta’ Settembru 2019 u tat-3 ta’ April 2020 tas-SEAE ma humiex suffiċjentement motivati, li jmur kontra l-obbligu tal-amministrazzjoni li tipprovdi r-raġunijiet għad-deċiżjonijiet tagħha (Artikolu 41(2) tal-Karta tad-Drittijiet Fundamentali tal-Unjoni Ewropea u Artikolu 8 tal-Kodiċi Ewropew ta’ Mġiba Amministrattiva Tajba).
                           
                        
            
                  2.
               
               
                  It-tieni motiv ibbażat fuq żball ta’ liġi: ksur tal-Artikolu 12a tar-Regolamenti tal-Persunal.
                  
                              —
                           
                           
                              Is-SEAE kiser l-Artikolu 12a tar-Regolamenti tal-Persunal billi rrifjuta li jqis l-imġieba ta’ X deskritt fit-talba għal assistenza tar-rikorrenti bħala li tikkostitwixxi fastidju psikoloġiku fis-sens ta’ dan l-artikolu.
                           
                        
            
                  3.
               
               
                  It-tielet motiv ibbażat fuq żball manifest ta’ evalwazzjoni.
                  
                              —
                           
                           
                              Is-SEAE wettqet żball manifest ta’ evalwazzjoni billi rrifjutat li tqis l-imġieba ta’ X deskritt fit-talba għal assistenza tar-rikorrenti bħala li tikkostitwixxi fastidju psikoloġiku.
                           
                        
            
                  4.
               
               
                  Ir-raba’ motiv ibbażat fuq il-ksur tad-dmir ta’ assistenza: ksur tal-Artikolu 24 tar-Regolamenti tal-Persunal.
                  
                              —
                           
                           
                              Hija ssostni li l-perijodu ta’ iktar minn 16-il xahar kien ta’ tul irraġonevoli għal investigazzjoni u li s-SEAE, flimkien mal-IDOC, kiser il-prinċipju ta’ terminu raġonevoli kif ukoll id-dmir tiegħu ta’ ħeffa u, għaldaqstant, l-Artikolu 24 tar-Regolamenti tal-Persunal.